‘समृद्धी महामार्ग हा शापित महामार्ग आहे’; बस अपघातावर संजय राऊतांची प्रतिक्रिया

मुंबई : समृद्धी महामार्गावर बसच्या भीषण अपघातात २५ प्रवाशांचा होरपळून मृत्यू झाला. नागपूरहून पुण्याकडे ही बस येत असताना बुलढाणा जिल्ह्यातील सिंदखेडराजाजवळ पिंपळखुटा येथे हा अपघात झाला आहे. यावरून शिवसेना ठाकरे गटाचे खासादर संजय राऊत यांनी मोठं विधान केलं आहे. समृद्धी महामार्ग हा शापित महामार्ग झाला आहे, असं संजय राऊत यांनी म्हटलं आहे.

संजय राऊत म्हणाले की, समृद्धी महामार्ग हा शापित महामार्ग झाला आहे. ज्या पद्धतीने हा महामार्ग बनवण्यासाठी सरकारने निर्णय घेतले ते भविष्यात समोर येतील. पण दुर्दैवाने त्या रस्त्यावर वारंवार अपघात होत आहेत. वारंवार मृत्यू होत आहेत. हे काही चांगलं नाही. कितीवेळा श्रद्धांजल्या वाहायच्या.

हेही वाचा – ‘समृद्धी महामार्गावरील प्रवाशांच्या मृत्यूला मुख्यमंत्री, उपमुख्यमंत्री जबाबदार’; इम्तियाज जलील यांचा गंभीर आरोप

आम्ही अनेकदा समृद्धी महामार्गावरील वेगमर्यादेची मागणी केली होती. त्याविषयी काहीच होत नाही. तो रस्ता भ्रष्टाचारातून तयार झाला आहे. त्या रस्त्यासाठी अनेकांच्या जमिनी हडप करण्यात आल्या. जबरदस्तीने जमिनी घेण्यात आल्या. त्या रस्त्याला अनेकांचे शाप आणि अश्रू त्या रस्त्यामध्ये मला दिसतात. भ्रष्टाचारातून हा रस्ता तयार झाल्याचं मला वाटतं, असं संजय राऊत म्हणाले.